Ruotsin poliisin mukaan poliisi kohtasi harvinaisen massiivista vastarintaa maanantai-iltana, kun mellakointi Rinkebyssä alkoi.

Poliisi kertoo ampuneensa ensin varoituslaukauksia, ja sen jälkeen kohti kiviä heitelleitä mellakoitsijoita. Poliisi kertoo, että aseeseen turvautuminen on viimeinen keino.

– Kun poliisi joutuu ampumaan, se tarkoittaa, että olemme epäonnistuneet. Yritämme aina puuttua asioihin niin ettemme joutuisi näihin tilanteisiin, sanoi Niclas Andersson Rinkebyn poliisivoimista.

Poliisilta kysyttiin myös, olivatko resurssit riittäviä mellakointiin nähden.

– Meillä ei ole koskaan ollut niin paljon resursseja, mutta jos voi toivoa, niin niitä olisi voinut olla lisääkin, Andersson vastasi.

Poliiseja heitteli kivllä noin viisikymmenpäinen mellakoitsijajoukko. Myöhemmin illalla mellakoijat sytyttivät tuleen autoja ja ryöstelivät kauppoja.